Yevropada karantin cheklovlari yumshatilgach, odamlar ommaviy ravishda hordiq chiqargani jo‘namoqdalar va chegaralarda katta navbatlarni yuzaga keltirmoqdalar. Jumladan, 15 iyunda Gretsiyada sayyohlik mavsumi ochilgani e’lon qilingach, Bolgariya bilan chegarada Gretsiyaga dam olgani bormoqchi bo‘lgan sayyohlarning bir necha kilometrlik navbati yuzaga kelgan. Bu sayyohlar asosan Bolgariya, Ruminiya va Serbiya fuqarolaridir. Xususan, Bolgariyaning Kulata nazorat-o‘tkazish punktida Gretsiyaga o‘tmoqchi bo‘lgan yengil avtomobillardan iborat 10 km.lik, yuk mashinalaridan iborat 15 km.lik navbat yuzaga kelgan.